Tunzelmann

**Tunzelmann** ja **Tunzelmann Edle von Adlerflug**, samuti **Tunzelmann von Adlerflug** (vene keeles *Тунцельман*, samuti *Тунцельман фон Адлерфлуг*) on Braunschweigist pärit literaadi- ja aadlisuguvõsa.

Suguvõsa aadeldati Saksa-Rooma keisri Karl VII poolt, 1743. aastal aadeldati H. J. Tunzelmann Edler von Adlerflug Saksa-Rooma aadlikuks, 1803. aastal kanti Johann Georg von Tunzelmann (sünd. 1754), Saaremaa rüütelkonna aadlimatriklisse.

Tänapäeval elavad suguvõsaliikmed Soomes, Suurbritannias ja Uus-Meremaal.

## Suguvõsa liikmeid
### Tunzelmann
*Günther Tunzelmann (u 1614 ~ enne 1680), Vigala ja Mihkli pastor, Maa-Lääne praostkonna praost (1668)
*Georg Günther Tunzelmann (1692−1741), Tallinna Oleviste pastor, Tallinna superintendent
*Ludwig Wilhelm Tunzelmann (1724−1797), Kuressaare bürgermeister
*Johann Georg von Tunzelmann (sünd. 1754), Venemaa keisririigi sõjaväelane (insenerpolkovnik), 1803. aastast kantud Saaremaa rüütelkonna aadlimatriklisse
*Balthasar Otto Ludwig von Tunzelmann (1794−1874) (*Тунцельман (Тунцельман фон Адлерфлуг) Антон Иванович*), Venemaa keisririigi sõjaväelane (kindralleitnant), Tallinna 2. komandant
*Alexander Johann von Tunzelmann (1797−1844), Venemaa keisririigi sõjaväelane (insener, staabikapten), Luulupe mõisnik
*Nikolai von Tunzelmann (1828−1905) (Тунцельман фон Адлерфлуг, Николай Антонович), Venemaa keisririigi sõjaväelane (kindralleitnant, polgu- ja brigaadikomandör)
*Nikolai von Tunzelmann (1867−1933) (Тунцельман фон Адлерфлуг, Николай Николаевич), Venemaa keisririigi sõjaväelane (kindralmajor)
*Alex von Tunzelmann (sündinud 1976), Briti ajaloolane

### Tunzelmann Edle von Adlerflug
*Heinrich Johann Tunzelmann Edler von Adlerflug (1695−1759), Tartu kreisikomissar, Saaremaa maapealik, Ääsmäe mõisa omanik, 1743. aastast Saksa-Rooma aadlik
*Frans Edvard Tunzelman Edler von Adlerflug (1822−1899) (Тунцельман (*Тунцельман фон Адлерфлуг) Франц-Эдуард Егорович*), kindralleitnant, Soome sandarmivalitsuse ülem
*Max Bismarck Parcival Konradin Tunzelmann Edler von Adlerflug (1866−1918), õigusteaduse doktor, Riia linnavolinik
*Alexander Tunzelman Edler von Adlerflug (1879−1946), Venemaa polkovnik, Soome kindralleitnant, diviisikomandör

### Tunzelmann von Adlerflug
**Alexander* Johann Peter von Tunzelmann gen. Adlerpflug (1788−1857), jurist, Riia rae ülemsekretär, Riia linnakonsistooriumi sekretär, Liivimaa õuekohtu advokaat
*Nikolai Tunzelmann von Adlerflug (1867−1933), kindralmajor, polgukomandör

## Tunzelmanni suguvõsa mõisavaldused

*Eestimaa:
**Ääsmäe (*Essemäggi*) (1730ndad)
*Liivimaa eesti distrikt:
**Kadrina (*Hohensee*) (1791−1806)
*Saaremaa:
**Abruka (*Abro*) (XVIII sajandil, rendivaldus), Kahtla (*Kachtel*) (1829−1841, rendivaldus), Kogula (*Koggul*) (1830ndad, rendivaldus), Leisi (*Laisberg*) (1860ndad, rendivaldus), Luulupe (*Lulupäh*) (1820−1833 pandi-, ?−1854 pärusvaldus), Paatsa (*Paatz*) (XVIII sajandil, rendivaldus), Röösa (*Rösershof*) (XVIII sajandil, rendivaldus)
## Viited

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 2. Teil. Nichtimmatrikulierter Adel. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 228 https://gdz.sub.uni-goettingen.de/id/PPN825936918?tify=%7B%22pages%22%3A%5B248%5D%2C%22view%22%3A%22info%22%7D.
* Essen, Nicolai von: *Genealogisches Handbuch der Oeselschen Ritterschaft*, Tartu 1935, 

## Välislingid

*Tunzelmann Edle von Adlerflugi aadlivapp
*Tunzelmanni suguvõsa genealoogia saidil geni.com
*Tunzelmanni suguvõsa Uus-Meremaa noorem liin saidil saxonlodge.nett